تورکیه باش ناظیر معاوینی و حکومت سؤزچوسو بکیر بوزداغ، سوریه‌نین رقه شهرین‌دکی سون اینکیشاف‌لارین، بؤلوچو ترور تشکیلاتی پ.ک.ک ایله پ.ی.د علاقه‌سینی بیر دفعه داها گؤستردیگینی سؤیله‌دی.
بوزداغ، یوزگات‌دا، ژورنالیست‌لرین گوندمه باغلی سوال‌لارینی جوابلادی.
آمریکا دستکلدیگی ی.پ.گ منسوبو تروریست‌لرین داعشدن آلدیق‌لاری رقع‌ده پ.ک.ک-نین سؤزده لیدری‌نین پوسترلرینی آچما‌لارینی قیمتلن‌دیرن بوزداغ، تورکیه‌نین دفعه‌لرله چوخ دقیق بیر شکیلده پ.ی.د و ی.پ.گ-نین ترور تشکیلاتی‌نین پ.ک.ک داوامی اولدوغونو ایفاده ائتدیگینی خاطیرلاتدی .
بیر ترور تشکیلاتییلا موباریزه ائدیلرکن بیر باشقا ترور تشکیلاتییلا دؤوری ده اولسا تاکتیکی ده اولسا ایش بیرلیگی ائتمه‌نین چوخ بؤیوک بیر سهو اولدوغونو هر دفعه آمریکا‌لی مسئول‌‌لره کؤچورولدوگونو ایفاده ائدن بوزداغ،
"تورکیه و دونیا توپلومونا بونو ایضاح ائتدیک. پ.ک.ک برابردیر ی.پ.گ‌-دیر، ی.پ.گ برابردیر پ.ی.د-نین. هامیسی پ.ک.ک ترور تشکیلاتی‌نین پارچا‌لاریدیر." دئدی.
رقه‌ده داعش‌ین چکیلدیگی یئرلره آمریکانین دستکلدیگی پ.ی.د، ی.پ.گ اونسورلاری‌نین گیردیگینی کؤچورن بوزداغ،
"شهرین میدانیندا دا تروریست باشینین پوسترلرینی آسدیق‌لاری کیمی ترور تشکیلات‌لاری‌نین بئز پاچاورا‌لارینی دا اورا آسدی‌لار. ایندی بو چیخان فوتوشکیل‌لر، نتیجه‌لر چوخ دقیق بیر شکیلده تورکیه‌نین تز‌لری‌نین نه قدر دوغرو اولدوغونو دونیایا آچیق بیر شکیلده اعلان ائدیر" ایفاده‌لرینی ایستیفاده ائتدی.
